EUROOPAN PARLAMENTIN PÄÄTÖSLAUSELMA,  
annettu 17 päivänä huhtikuuta 2013,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan unionin yleisen talousarvion toteuttamisesta varainhoitovuonna 2011, pääluokka IX – 
Euroopan tietosuojavaltuutettu  
EUROOPAN PARLAMENTTI,  joka  
— ottaa huomioon Euroopan unionin yleisen talousarvion varainhoitovuodeksi 2011 (  1 ), 
— ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 
436 – C7-0232/2012) (  2 ), 
— ottaa huomioon tilintarkastustuomioistuimen vuosikertomuksen talousarvion toteuttamisesta varainhoi ­
tovuonna 2011 ja toimielinten vastaukset (  3 ), 
— ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 ar ­
tiklan mukaisesti antaman varainhoitovuotta 2011 koskevan tarkastuslausuman tilien luotettavuudesta 
sekä tilien perustana olevien toimien laillisuudesta ja asianmukaisuudesta (  4 ), 
— ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 
318 ja 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. ke ­
säkuuta 2002 annetun neuvoston asetuksen (EY, Euratom) N:o 1605/2002 (  5 ) ja erityisesti sen 50, 86, 
145, 146 ja 147 artiklan,  
— ottaa huomioon unionin yleiseen talousarvioon sovellettavista varainhoitosäännöistä ja neuvoston ase ­
tuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamen ­
tin ja neuvoston asetuksen (EU, Euratom) N:o 966/2012 (  6 ) ja erityisesti sen 164, 165 ja 166 artiklan,  
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja 
sisäasioiden valiokunnan lausunnon (A7-0095/2013),  
1. panee tyytyväisenä merkille tilintarkastustuomioistuimen päätelmän, ettei virhetaso kokonaisuutena 
tarkastellen ollut olennainen Euroopan tietosuojavaltuutetun, jäljempänä ’tietosuojavaltuutettu’, hallin ­
tomenoihin ja muihin menoihin liittyvissä maksuissa 31. joulukuuta 2011 päättyneeltä varainhoito ­
vuodelta ja että tarkastetut hallintomenojen ja muiden menojen valvontajärjestelmät olivat vaikuttavia;  
2. on tyytyväinen siihen, ettei tilintarkastustuomioistuin havainnut varainhoitovuotta 2011 koskevassa 
vuosikertomuksessaan merkittäviä puutteita tietosuojavaltuutetun henkilöstöresursseja ja hankintame ­
nettelyitä koskevissa tarkastuksissa;  
3. tukee tilintarkastustuomioistuimen suosituksia ja kehottaa tietosuojavaltuutettua pyytämään koko hen ­
kilöstöään toimittamaan säännöllisin väliajoin, mieluiten vuosittain, henkilökohtaisen tilanteensa vah ­
vistavat asiakirjat ja ottamaan käyttöön järjestelmän, jonka avulla kyseisten asiakirjojen tilannetta seu ­
rataan oikea-aikaisesti;FI 16.11.2013 Euroopan unionin virallinen lehti L 308/137  
( 1 ) EUVL L 68, 15.3.2011.  
( 2 ) EUVL C 348, 14.11.2012, s. 1.  
( 3 ) EUVL C 344, 12.11.2012, s. 1.  
( 4 ) EUVL C 348, 14.11.2012, s. 130.  
( 5 ) EYVL L 248, 16.9.2002, s. 1.  
( 6 ) EUVL L 298, 26.10.2012, s. 1.
4. on tyytyväinen siihen, että tilintarkastustuomioistuin on havainnut edistymistä etuisuuksien hallinnoin ­
nin parantamisessa, ja siihen, että toimet olivat vaikuttavia; pitää myönteisenä, että tietosuojavaltuutettu 
aikoo jatkaa ajoissa tapahtuvaan seurantaan ja valvontaan tähtäävän järjestelmänsä parantamista;  
5. toteaa, että tilintarkastustuomioistuimen tarkastuksessa osoittautui, että tietosuojavaltuutetun varainhoi ­
tovuonna 2010 etuisuuksien hallinnoinnin parantamiseksi toteuttamat toimenpiteet olivat vaikuttavia; 
kehottaa tietosuojavaltuutettua jatkamaan valvontaa ja parantamaan edelleen toimiaan;  
6. toteaa, että vuonna 2011 tietosuojavaltuutetulla oli käytettävissään maksusitoumusmäärärahoja kaikki ­
aan 7 564 137 euroa (7 104 351 euroa vuonna 2010) ja että niiden käyttöaste oli 89,31 prosenttia 
(82,73 prosenttia vuonna 2010); pitää tätä kehitystä myönteisenä, mutta kehottaa toteuttamaan lisä ­
toimia käyttöasteen parantamiseksi ja seuraamaan tehtyjä muutoksia; odottaa, että ensi vuonna sitou ­
musten käyttöaste on yli 90 prosenttia;  
7. tähdentää, että tietosuojavaltuutetun talousarvio on luonteeltaan puhtaasti hallinnollinen; toteaa, että 
toimielimeen sidoksissa olevaa henkilöstöä koskevien menojen (osasto 1) toteutusaste oli 75,63 pro ­
senttia ja kiinteistöihin, laitteisiin ja toimielimen tehtävien hoitoon liittyviin menojen (osasto 2) toteu ­
tusaste oli 73,38 prosenttia; panee merkille, että kun molempien osastojen kaikki menot oli maksettu, 
määrärahojen käyttöaste vuonna 2011 oli 85,03 prosenttia;  
8. kehottaa tietosuojavaltuutettua laatimaan tarpeitaan paremmin vastaavan vuotuisen talousarvion ja pa ­
rantamaan sen toteutusta;  
9. pyytää jälleen tietoja vuoden 2010 henkilöstötaulukkoon liittyvistä tuloksista sekä seuraavaan vuotui ­
seen toimintakertomukseen parlamentin suositusten perusteella sisällytetyistä toimista;  
10. panee tyytyväisenä merkille tietosuojavaltuutetun tarkastuskertomuksen, joka koski kolmeatoista Brys ­
selissä toimivaa unionin toimielintä ja elintä ja jossa varmennetaan, että unionin toimielimet ja elimet 
tiedottavat videovalvonnasta kansalaisille tehokkaasti ja kattavasti; ehdottaa näiden tietojen ja parhaiden 
käytäntöjen vaihtamista kansallisten tietosuojaviranomaisten kanssa;  
11. kehottaa tietosuojavaltuutettua ilmoittamaan seuraavassa vuotuisessa toimintakertomuksessa, kuinka 
suuri osa kyseisenä vuonna pyydetyistä tulkkauspalveluista jäi käyttämättä;  
12. toivoo, että tulosindikaattoreiden määrittämisjärjestelmä ja vuonna 2012 käyttöönotettu vertailuanalyy ­
sia koskeva suunnitelma on nyt jo täysin toimintakykyinen; odottaa, että järjestelmän avulla aikaansaa ­
tuja parannuksia arvioidaan yksityiskohtaisesti ensi vuoden vuotuisessa toimintakertomuksessa;  
13. pyytää saada tietoja parlamentin vastuuvapauspäätöslauselmissa esitettyjen suositusten johdosta toteu ­
tetuista jatkotoimista;  
14. kehottaa tietosuojavaltuutettua sisällyttämään seuraavaan vuotuiseen toimintakertomukseensa kattavan 
taulukon kaikista tietosuojavaltuutetun käytettävissä olevista henkilöresursseista tehtäväryhmän, palkka ­
luokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna; 
panee tyytyväisenä merkille vuosikertomukseen sisältyneet tiedot koulutuksesta;  
15. pyytää yleisesti tilintarkastustuomioistuinta kiinnittämään enemmän huomiota tietosuojavaltuutetun 
varainhoidon moitteettomuuden tarkastamiseen, erityisesti siihen, kuinka taloudellisesti, tehokkaasti ja 
vaikuttavasti tietosuojavaltuutettu on käyttänyt määrärahansa hoitaessaan tehtäviään.FI L 308/138 Euroopan unionin virallinen lehti 16.11.2013